पाएं अपने शहर की ताज़ा ख़बरें और फ्री ई-पेपरडाउनलोड करें
गोरखपुर में बुधवार को हुए बवाल को लेकर नया खुलासा हुआ है। झंगहा इलाके में नई बाजार पुलिस चौकी के प्रभारी अभय पांडेय ने तहरीर में कहा कि भीड़ उन्हें और उनके साथियों को चौकी के साथ ही जिंदा जला देना चाहती थी। मामले में चौकी प्रभारी की तहरीर पर पुलिस ने 61 नामजद और 500 अज्ञात दंगाइयों के खिलाफ केस दर्ज कर लिया है। पुलिस ने 18 आरोपियों को गिरफ्तार भी कर लिया है।
पंचायत चुनाव के सर्टिफिकेट बंटवारे पर मचा था वाल
जिला पंचायत के वार्ड नंबर 60 और 61 के प्रत्याशी रवि निषाद और कोदई निषाद ने बुधवार को दावा किया था कि वे चुनाव जीत चुके हैं, लेकिन जिला प्रशासन उनकी जगह उनके विरोधियों को जीतने का सर्टिफिकेट दे रहा है। दोनों ने अपने समर्थकों के साथ बवाल शुरू कर दिया था। नई बाजार पुलिस चौकी के साथ कई गाड़ियों को फूंक डाली। पुलिस और वहां से गुजर रहे लोगों पर पथराव किया।
दरोगा ने लिखकर बताई आपबीती
चौकी प्रभारी अभय पांडेय ने तहरीर में लिखा कि लोगों के ब्लॉक मुख्यालय के सामने विरोध-प्रदर्शन की सूचना मिली थी। वे जैसे ही मुख्यालय पहुंचे तो पता चला कि बड़ी संख्या में लोग नई बाजार भी पहुंच गए हैं। भीड़ के हाथों में लाठी, डंडा और मिट्टी के तेल के गैलन थे। तुरंत फोर्स के साथ पुलिस चौकी लौट आए। यहां भीड़ में से कुछ लोग चिल्ला रहे थे कि रवि भैया और कोदई भैया ने कहा है कि कुछ बचना नहीं चाहिए। देखते ही देखते पूरी चौकी में आग लगा दी और पुलिसकर्मियों पर पथराव कर दिया।
18 आरोपियों को गिरफ्तार करके जेल भेजा
घटना के बाद से अब तक पुलिस टीम ने 18 आरोपियों को गिरफ्तार कर लिया है। इनमें नेकवार के वीरेंद्र चौहान, जयगोविंद, ऋषि साहनी, सुनील साहनी, अमरजीत निषाद, रामसकल निषाद, सुनील, खैरखूटा के आकाश निषाद, नौका टोला निवासी सुरेंद्र चौहान, रवि निषाद, कमलेश साहनी, सिकंदर, महेंद्र, कल्याणपुर (बांसगांव) निवासी शिव कुमार, शिकारगढ़ निवासी राज भारती, रामबाबू भारती शामिल हैं। सभी आरोपितों पर पुलिस चौकी और पीएसी की बस को फूंकने, तोड़फोड़, हत्या के प्रयास, लूट व सरकारी सपत्ति नुकसान करने का आरोप है।
BDO ब्रह्मपुर ने भी भीड़ पर दर्ज कराया केस
दूसरी ओर ब्रह्मपुर ब्लॉक के BDO राजकुमार ने अज्ञात भीड़ पर ब्लॉक गेट को तोड़ने, पथराव करने और शासकीय क्षति सहित अन्य मामलों में केस दर्ज कराया है। BDO ने बताया कि पंचायत चुनाव की मतगणना के बाद जिला पंचायत के वार्ड नंबर 60 व 61 के परिणाम में धांधली का आरोप लगाते हुए ब्लॉक मुख्यालय का गेट तोड़ दिया। ब्लॉक परिसर में पथराव किया और शासकीय क्षति पहुंचाई।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn